Soldaternes trøst
Mel.: General Napoleon

Tre små soldater sad og drak på en café.
De var de sidste rester af en stor og flot armé.
Men nu var hæren opløst, for nu var krigen slut.
De tre soldater kvalte deres savn i billig sprut.

Caféens sangerinde – for at give dem lidt trøst,
tog de tre soldater til sig omfangsrige bryst.
Hviskede til hver og én: Græd ikke lille ven!
Der kommer sikkert snart en fæl og blodig krig igen!

							Jens Frydendal